રાયસેન: શનિવારે એક ર્દુઘટનામાં કારમાં ત્રણ મિત્રોના સળગીને મોત થઈ ગયા છે. આગળ બેઠેલા બે મિત્રો બચી ગયા છે. બચેલા મિત્ર જીવણ લાલ રૈકવારે જણાવ્યું કે, રાતના સમયે હું ગાડી ચલાવતો હતો. ડોડી પાસે રાતે ટ્રેકનો ઓવરટેક કરતી વખતે કાર અનિયંત્રીત થઈને એક થાંભલા સાથે અથડાઈ અને ત્યારપછી કારમાં આગ લાગી ગઈ હતી. મારી સાથે આગળની સીટ પર ઉદિત બેઠો હતો અને અમે બંને બારીમાંથી કુદી ગયા અને તેથી અમે બચી ગયા. અચાનક જ કારમાં આગ ફેલાઈ ગઈ હતી. અમે પાછળ બેઠેલા જિતેન્દ્રને પણ બચાવવાનો પ્રયત્ન કર્યો પરંતુ તે ફસાઈ ગયો હતો. જોતજોતામાં આગ આખી કારમાં ફેલાઈ ગઈ અને મારી સામે જ મારા ત્રણ ફ્રેન્ડઝ જીતેન્દ્ર, આશિષ અને ધર્મેન્દ્ર સળગીને મરી ગયા. તેઓ રાયસેન જિલ્લાના બરેલીમાં આવેલા રજવાડા ગામમાં મિત્રોના ઘરે જઈ રહ્યા હતા. ત્યારે જ રસ્તામાં આ ઘટના બની હતી.